**Žiadosť o poskytnutie dotácie**

**na projekty rozvojovej spolupráce Slovenskej republiky**

|  |  |
| --- | --- |
| **Názov projektu:** | *Žiadateľ uvedie názov projektu\** |
| **Referenčné číslo výzvy:** | *SAMRS/2022/xx/x* |
| **Miesto realizácie projektu:** | *Žiadateľ uvedie názov krajiny* |
| **Projektové číslo:** | *Žiadateľ uvedie číslo registrácie v GMS*  |
| **Sektorová priorita:** | *Žiadateľ uvedie sektorovú prioritu v súlade so Strednodobou stratégiou rozvojovej spolupráce Slovenskej republiky na roky 2019 - 2023* |
| **CSR kód (5 miestny):** | *Podľa metodiky OECD DAC* |

*\*Po vypracovaní formuláru žiadosti v elektronickej aj printovej podobe je žiadateľ povinný všetky texty s modrým písmom v dokumente vymazať.*

|  |
| --- |
| **1. Identifikácia žiadateľa** |
| **Obchodné meno/názov:**  |
| **Sídlo:**  |
| **Štát:** |
| **Právna forma:** |
| **Dátum a číslo registrácie:**  |
| **Hlavná oblasť pôsobenia:**  |
| **Počet rokov pôsobenia v danom regióne:**  |
| **Finančná kapacita žiadateľa:** | Výnosy/príjmy | 2021 |  |
| Výnosy/príjmy | 2020 |  |
| Výnosy/príjmy | 2019 |  |
| Výnosy/príjmy | 2018 |  |
| Náklady/výdavky | 2021 |  |
| Náklady/výdavky | 2020 |  |
| Náklady/výdavky | 2019 |  |
| Náklady/výdavky | 2018 |  |
| **Štatutárny orgán:** *Žiadateľ je povinný uviesť štatutárny orgán v súlade s výpisom z registra alebo iným dokumentom (štatút, zakladacia listina a pod.) potvrdzujúcim, že osoba uvedená v žiadosti ako štatutárny orgán, je osobou uvedenou ako štatutárny orgán (resp. osobou oprávnenou konať za žiadateľa) v registri alebo v inom dokumente.* |
| **Titul** | **Meno** | **Priezvisko** | **Titul za menom** |
|  |  |  |  |

|  |
| --- |
| **2. Komunikácia vo veci žiadosti** |
| **Kontaktné údaje a adresa na doručovanie písomností:** *Žiadateľ uvedie jednu osobu, ktorej budú doručované písomnosti a informácie v konaní o žiadosti a uvedie adresu, na ktorú majú byť doručované písomnosti.* |
| **Kontaktná osoba:** *Možnosť uvedenia viacerých kontaktných osôb a viacerých údajov v tabuľke* |
| **Titul** | **Meno** | **Priezvisko** | **Titul za menom** | **Subjekt** |
|  |  |  |  | *Žiadateľ* |
| **Adresa na doručovanie písomností:** *Obec, PSČ, ulica, číslo* |
| **e-mail:** | **Telefón:** |
| **3. Identifikácia partnera** |
| **Obchodné meno/názov:** *Žiadateľ uvedie údaje o partnerskej organizácií v krajine realizácie projektu.*  |
| **Právna forma:**  |
| **Štát:** |
| **Dátum a číslo registrácie:** |
| **Opíšte skúsenosti partnera s obdobnými aktivitami:** |
| **Opíšte históriu spolupráce so žiadateľom:** |
| **4. Miesto realizácie projektu** |
| *Žiadateľ definuje miesto realizácie projektu na najnižšiu možnú úroveň.* |
| **5. Popis projektu:** |
| **5.1. Stručný popis projektu:** |
| *Žiadateľ popíše stručne obsah projektu – abstrakt v****slovenskom jazyku*** *(v prípade schválenia bude tento rozsah podliehať zverejneniu podľa §47a, ods.1 zákona č. 40/1964 Zb.). Obsah projektu obsahuje stručnú informáciu o cieľoch, hlavnej aktivite, pod-aktivitách, cieľovej skupine, mieste realizácie a ukazovateľoch projektu (max. 250 slov).**Žiadateľ stručne popíše vzťah projektu k prierezovým témam: rovnosť mužov a žien (SDG 5 ) a životné prostredie a zmena klímy (SDG 13)[[1]](#footnote-2) .**V rámci zohľadnenia oboch prierezových tém žiadateľ v súlade s vyplneným Formulárom kategorizácie žiadosti o poskytnutie dotácie z hľadiska prierezových tém (príloha č. 7 výzvy) uvedie zaradenie žiadosti do jednej z kategórií A, B alebo C (prípadne D pre rovnosť mužov a žien) na základe odpovedí v danom formulári.*  |
| **5.2. Stručný popis projektu:** |
| *Žiadateľ popíše stručne obsah projektu – abstrakt v****anglickom jazyku*** *(v prípade schválenia bude tento rozsah podliehať zverejneniu podľa §47a, ods.1 zákona č. 40/1964 Zb.). Táto časť obsahuje stručnú informáciu o cieľoch, hlavnej aktivite, pod-aktivitách, cieľovej skupine, mieste realizácie, ukazovateľoch projektu a zohľadnenie prierezových tém (max. 250 slov).* |
| **5.3. Popis východiskovej situácie** |
| *Žiadateľ popíše východiskovú situáciu vo vzťahu k navrhovanému projektu, resp. vstupom, ktoré ovplyvňujú realizáciu projektu.**V rámci tejto časti sa žiadateľ zameria najmä na:* * ***východiskovú situáciu v krajine/regióne, kde sa má projekt realizovať*** *(stručný prehľad súčasnej situácie v relevantnom sektore/sektoroch, s uvedením konkrétnych aktuálnych merateľných údajov, Je vhodné, aby žiadateľ túto časť* ***preukázal štatistickými údajmi*** *(ak sú k dispozícii, napr. realizačné štúdie, prieskumy potrieb, hodnotiace správy, strategické dokumenty, atď.), vrátane uvedenia ich zdroja. Ak štatistické údaje na potvrdenie opodstatnenosti projektu nie sú k dispozícii, žiadateľ vychádza zo svojich vlastných skúseností z vlastného prieskumu, zistení a odhadov, tieto uvedie a zdôvodní),*
	+ *v popise situácie musia byť uvedené dáta rozdelené podľa pohlavia*
	+ *v popise situácie musí byť zvlášť venovaná časť postaveniu žien a dievčat (resp. mužov a chlapcov) a ich špecifickým problémom v príslušnom sektore v prípade, že má projekt potenciál riešiť ich špecifické problémy*
	+ *v popise situácie musí byť uvedené, či existujú nejaké formy nerovnosti medzi pohlaviami, a tento stav musí byť popísaný (väčšinou ide o nerovnomerný prístup k zdrojom – verejné služby, prírodné zdroje, finančné služby, ekonomické príležitosti, atď.)*
	+ *pre projekty kategórie A, B z hľadiska životného prostredia (ŽP) a zmeny klímy (ZK) žiadateľ uvedie v popise problémy prepojené na ŽP a ZK*
* *vymedzenie jednoznačných* ***deliacich línií*** *v prípade realizácie projektov/aktivít obdobného charakteru v čase predkladania žiadosti alebo v blízkej budúcnosti. Takisto žiadateľ uvedie popis toho, ako projekt nadväzuje na minulé alebo prebiehajúce rozvojové aktivity na danom území. Tento element bude bodovo ohodnotený v rámci posudzovania kritéria relevantnosti.*
* *identifikáciu a analýzu potrieb/problémov* ***cieľových skupín****, v prospech ktorých je projekt realizovaný,*
	+ *žiadateľ musí v popise potrieb cieľovej skupiny uviesť špecifickú situáciu a potreby žien a dievčat (resp. mužov a chlapcov) v projektovej oblasti a sektore. V tejto časti sa už žiadateľ zameriava len na cieľovú skupinu a nie na celú populáciu, ako je tomu v prvej časti tejto sekcie. Žiadateľ popíše príčiny identifikovaných nerovností. V prípade, že neexistujú rozdiely v situácii mužov a žien, musí toto žiadateľ uviesť.*
	+ *V popise potrieb je potrebné poukázať na prípadné prepojenie problému cieľovej skupiny so ZK a inými negatívnymi dopadmi na ŽP*
* *popis toho,* ***ako realizácia projektu rieši identifikované potreby*** *(problémy) skupín, v prospech ktorých je projekt realizovaný,*
	+ *Popis musí obsahovať vysvetlenie, či a ako celková realizácia prispeje k posilneniu rovnosti mužov a žien. Musí tu byť logické prepojenie s analýzou potrieb v predchádzajúcej časti.*
	+ *Popis musí obsahovať vysvetlenie, či realizácia prispeje k riešeniu príčin alebo dopadov zmeny klímy alebo iných negatívnych vplyvov na ŽP a s tým spojené problémy cieľovej skupiny*

*Žiadateľ neuvádza údaje a informácie, ktoré nie je možné overiť bežne dostupnými prostriedkami. Ak žiadateľ vychádza z vlastných poznatkov a skúseností, je povinný popísať konkrétny zdroj zisťovania, z ktorého boli predmetné informácie zozbierané.* |
| **5.4. Spôsob realizácie aktivít projektu** |
| *V rámci tejto časti sa* ***žiadateľ zameria najmä na****:** ***konkrétny popis realizácie aktivít projektu****, t. j. cieľ, spôsob realizácie, vstupy (personálne, finančné, technické a materiálne zabezpečenie realizácie jednotlivých aktivít), ich uskutočniteľnosť, reálnosť a primeranosť, trvanie, obdobie realizácie, časový fond pre personál, stanovenie konkrétnych výstupov projektu, nadväznosť na merateľné ukazovatele.*
	+ *Pri aktivitách je potrebné uviesť, ako a v a akom pomere budú do aktivít projektu zapájané ženy a dievčatá, resp. muži a chlapci. (ak je to relevantné)*
* ***všetky postupy, ktorými sa budú aktivity v projekte realizovať*** *(neuvádzať postupy, ktoré sa nebudú aplikovať v projekte).*
* ***popis očakávaných výsledkov a merateľných ukazovateľov.***
* *pre zohľadnenie prierezovej témy* ***rovnosť mužov a žien žiadateľ uvedie, akým spôsobom reagujú jednotlivé ciele projektu na potreby cieľových skupín a podskupín uvedených v sekcii 5.3,***  *resp. či sa aktivity zameriavajú na odstraňovanie nerovností a diskriminácie v rámci cieľovej skupiny. V tejto časti sa žiadateľ vyjadruje k jednotlivým cieľom a nie k celkovej realizácii, ako je to v sekcii 5.3. Pri projektoch, ktoré sú bez rizika alebo potenciálu v tejto prierezovej téme, sa k nej žiadateľ nevyjadruje.*
* *vo vzťahu k prierezovej téme* ***ŽP a ZK*** *(platí pre projekty kategórie A, B) žiadateľ uvedie popis špecifických aktivít alebo opatrení v rámci hlavných aktivít zameraných na predchádzanie, znižovanie identifikovaných rizík alebo na využitie príležitosti.*
* ***Popis, ako jednotlivé aktivity (alebo skupina aktivít) prispejú k dosiahnutiu výsledkov a cieľov projektu a prípadnému odstráneniu nerovnosti mužov a žien****.*
* ***časovú následnosť realizácie projektu****. Je dôležité, aby aktivity, výstupy a špecifické ciele projektu na seba logicky a časovo nadväzovali a boli navzájom previazané. Aktivity svojim rozsahom musia byť adekvátne nastavené voči cieľom a výstupom vyjadreným v hodnotách ukazovateľov.*
* ***popis plánovaných monitorovacích ciest****. Výstupom monitorovacej cesty bude správa zameraná na jednotlivé aktivity, výstupy a ukazovatele, ktoré budú predmetom monitoringu. V rámci správy sa posúdia aj prípadné riziká a opatrenia na prevenciu alebo odstránenie rizík. Táto správa bude súčasťou najbližšej priebežnej správy vo forme prílohy. Monitorovacia cesta nie je povinná v prípade, že žiadateľ plánuje vyslať terénneho pracovníka na miesto realizácie projektu.*
	+ *V popise je potrebné zahrnúť informáciu, ako budú monitorovacie cesty mapovať prínos projektu k posilňovaniu rovnosti mužov a žien a zároveň mieru dopadu projektu na ŽP a ZK (negatívnu, neutrálnu, pozitívnu)*
* ***Popis súladu realizácie a očakávaných dopadov projektu so strategickými dokumentmi*** *a koncepciami schválenými vládou partnerskej krajiny, resp. relevantnými inštitúciami OSN (napríklad UNDP alebo UN OCHA). Tento element bude posudzovaný v rámci posudzovania kritéria relevantnosti projektu*
* ***ak žiadateľ v projekte plánuje školenia, semináre, tréningy, workshopy, konferencie, okrúhle stoly a pod., vyplní tabuľku nižšie:***
 |
| **Názov** | *V prípade viacerých školení použije žiadateľ túto tabuľku opakovane.* |
| **Termín** | *Žiadateľ v tejto časti uvedie mesiac a rok.* |
| **Počet účastníkov (z toho počet mužov/žien)** | *Žiadateľ v tejto časti uvedie predpokladaný počet účastníkov rozdelený podľa pohlavia.* |
| **Cieľová skupina** | *Žiadateľ v tejto časti uvedie cieľovú skupinu.* |
| **Obsah** | *Žiadateľ v tejto časti uvedie stručný program/obsah.* |
| **5.5. Situácia po realizácii projektu a udržateľnosť projektu** |
| *Žiadateľ* ***popíše situáciu po ukončení projektu*** *- uvedie očakávané výsledky a posúdi navrhované aktivity z hľadiska ich prevádzkovej a technickej* ***udržateľnosti****, resp. udržateľnosti výsledkov projektu. Žiadateľ popíše situáciu po ukončení projektu - uvedie očakávané výsledky a posúdi navrhované aktivity a ich udržateľnosť z hľadiska prierezových tém.**V rámci tejto časti sa žiadateľ zameria najmä na:* * *popis toho, ako a* ***do akej miery projekt prispeje k riešeniu potrieb/problémov*** *cieľových skupín, v prospech ktorých je projekt realizovaný (sociálne, ekonomické a iné prínosy projektu po jeho realizácii v danej lokalite, resp. regióne vrátane previazanosti s možnými budúcimi aktivitami v regióne, v ktorom sa projekt plánuje realizovať, t. j. previazanosť na budúce aktivity žiadateľa alebo iných partnerských subjektov, či subjektov financovaných inými donormi.*
	+ *V popise musí byť zahrnutá analýza toho, ako projektové aktivity prispejú k dlhodobému zlepšeniu postavenia žien resp. mužov v oblastiach, v ktorých čelia nerovnostiam. Ak projekt nemá potenciál riešiť túto tému, musí to byť uvedené a vysvetlené.*
	+ *V popise musí byť zahrnutá analýza, či očakávané výsledky budú mať z dlhodobého hľadiska negatívny, neutrálny alebo pozitívny dopad na ŽP a ZK*
* *popis* ***stratégie na zabezpečenie udržateľnosti projektových aktivít a výsledkov*** *po ukončení externej podpory projektu. Žiadateľ analyzuje dostupnosť finančných a iných prostriedkov potrebných na udržanie projektových výsledkov a možné zdroje prostriedkov (miestne dostupné materiály, technológie a ľudské zdroje a pod.), ako aj to, aký druh ďalšej podpory predpokladá po ukončení projektu. Žiadateľ opíše očakávané dopady projektu z dlhodobého hľadiska (napr. ako sa zlepší legislatíva, predpisy, dopady na cieľové skupiny, životné prostredie a pod.).*
* *popis* ***spolupráce s miestnym partnerom****, či z pohľadu udržateľnosti plánuje žiadateľ pokračovať v aktivitách projektu. Ak áno, žiadateľ uvedie akým spôsobom.*
 |
| **6. Administratívna a prevádzková kapacita žiadateľa** |
| *Žiadateľ uvedie popis za účelom posúdenia dostatočných administratívnych a odborných kapacít žiadateľa na riadenie a odbornú realizáciu projektu, ako aj zhodnotenie skúseností z realizácie obdobných/porovnateľných projektov žiadateľa.**V rámci tejto časti sa žiadateľ zameria najmä na:****Odbornú kapacitu žiadateľa - odborný personál potrebný na realizáciu projektových aktivít****Žiadateľ popíše:** *aké má skúsenosti z realizácie hlavnej aktivity, na ktorú je žiadosť zameraná a popíše spôsob zabezpečenia všetkých odborných kapacít potrebných na realizáciu projektových aktivít,*
* *skúsenosti žiadateľa z administrácie a riadenia projektov,*
* *príklady implementovaných projektov za obdobie predchádzajúcich troch rokov. Táto informácia slúži na zhodnotenie žiadateľových skúseností z riadenia intervencií s ohľadom na sektor a výšku dotácie, o ktorú žiada. Žiadateľ uvedie max. päť projektov.*
* *spôsob a mieru zapojenia vlastných interných odborných zamestnancov, ktorí sú v pracovnoprávnom vzťahu k žiadateľovi, do realizácie projektu (uviesť presný počet zamestnancov žiadateľa),*
* *spôsob stanovenia počtu personálnych kapacít projektu a zdôvodnenie nevyhnutnosti uvedeného množstva.*
* ***Vo vzťahu k prierezovým témam*** *žiadateľ popíše, či má vlastné odborné a prevádzkové kapacity alebo využije externých špecialistov na implementáciu aktivít spojených s prierezovými témami,*

***Prevádzkovú kapacitu žiadateľa - pripravenosť žiadateľa na realizáciu vo forme materiálno – technického zázemia**** *Žiadateľ popíše, či disponuje vlastnými priestorovými kapacitami s adekvátnym materiálno-technickým zabezpečením na riadenie/realizáciu projektu (vlastnými kancelárskymi priestormi, počítačovým vybavením a inými materiálno-technickými prostriedkami potrebnými na riadenie/realizáciu projektu), a teda žiaden z výdavkov projektu v žiadosti nie je určený na zabezpečenie priestorových kapacít a/alebo materiálno-technického vybavenia, resp. ak nedisponuje takýmito kapacitami, žiadateľ popíše, ako zabezpečí materiálno-technické zázemie (napr. nájom kancelárií a pod.).*

***Účelnosť navrhnutého systému riadenia projektu**** *Žiadateľ popíše realizačný tím, administratívne kapacity na riadenie projektu a to komplexným zadefinovaním jednotlivých pozícií riadiaceho tímu (napr. projektový manažér, finančný manažér a pod.), konkrétnym obsadením jednotlivých pozícií projektového tímu (uvedenie mien jednotlivých členov tímu), preukázaním odborných schopností a skúseností členov projektového tímu (napr. na základe stručného popisu pracovných skúseností, vzdelania členov projektového tímu a pod.). Žiadateľ popíše, či tieto osoby sú v pracovnoprávnom vzťahu k žiadateľovi alebo to budú externí pracovníci obstaraní v rámci verejného obstarávania, resp. vykonávajúci činnosť na dohodu. Zároveň uvedie pomer interných a externých administratívnych kapacít.*
 |

|  |
| --- |
| **7. Popis cieľovej skupiny** |
| *Žiadateľ popíše cieľovú skupinu projektu a* ***ako projekt prispieva svojimi aktivitami k podpore cieľových skupín.*** *Cieľovú**skupinu žiadateľ rozdelí na relevantné podskupiny, minimálne však podľa pohlavia. Pri zostavovaní cieľovej skupiny je potrebné vychádzať z analýzy potrieb jednotlivých podskupín. Ich zastúpenie by malo byť relevantné pre riešenie celkového problému ale aj existujúcich nerovností.**Žiadateľ uvedie,* ***do akej miery boli cieľové skupiny zapojené do prípravy návrhu projektu*** *a ich plánované zapojenie do realizácie projektu. V tejto časti je potrebné uviesť, či mali a budú mať muži a ženy rovnaké možnosti byť zapojení do jednotlivých častí projektového cyklu.* *Žiadateľ uvedie, či bola cieľová skupina zapojené do hodnotenia/identifikovania rizík/dopadov.* *Žiadateľ opíše aktivity zamerané na budovanie kapacít partnera a cieľových skupín, s cieľom zabezpečiť udržateľnosť projektových výstupov, prípadne možnosti ďalšieho šírenia výstupov projektu a ich replikácie a rozširovania (multiplikačný efekt).* |

|  |
| --- |
| **8. Rozpočet projektu:** |
| **Požadovaná výška dotácie ODA(v EUR):** |  |
| **Spolufinancovanie (v EUR):** |  |
| **Celková suma (v EUR):** |  |
| *Pre účely posudzovania žiadosti SAMRS stanovila povinnú prílohu žiadosti – Príloha č. 2 žiadosti* ***Rozpočet projektu s podrobným komentárom****. Žiadateľ v tejto prílohe podrobne rozpíše všetky oprávnené výdavky podľa jednotlivých skupín výdavkov vo väzbe na hlavnú aktivitu projektu tak, aby bolo možné jednoznačným spôsobom identifikovať priradenie každého výdavku k príslušnej hlavnej aktivite (priame výdavky) projektu. Žiadateľ je povinný* ***odôvodniť nevyhnutnosť jednotlivých položiek rozpočtu****. Odôvodnenia uvádzať stručne a výstižne. Žiadateľ pri tvorbe rozpočtu vychádza z podmienok v oblasti oprávnenosti výdavkov, ktoré sú uvedené vo výzve a****Finančnej príručke****.* |
| **9. Identifikácia rizík a prostriedky na ich elimináciu** |
| **Názov rizika:** | *Žiadateľ identifikuje hlavné riziká.* |
| **Popis rizika:** | *Žiadateľ* ***identifikuje hlavné riziká****, ktoré by mohli mať vplyv na realizáciu projektu, priradí im relevantnú závažnosť a popíše opatrenia, ktoré sú plánované na ich elimináciu.* *Žiadateľ v tejto časti uvádza riziká projektu a ako je pripravený ich v prípade ich vzniku riešiť, najmä v týchto oblastiach:* 1. *právne a personálne riziká,*
2. *ekonomické riziká,*
3. *riziká z nedosiahnutia cieľových hodnôt/ukazovateľov,*
4. *riziká omeškania s realizáciou aktivít projektu,*
5. *riziká pre ŽP a ZK,*
6. *riziká pre rovnosť mužov a žien.*
 |
| **Závažnosť (nízka, stredná, vysoká):** | *Žiadateľ vyberie príslušnú* ***závažnosť****.[[2]](#footnote-3)* |
| **Opatrenia na elimináciu rizika:** | *Žiadateľ uvedie napr.****Právne a personálne riziká*** *- konkrétne nástroje pri riadení rizík počas trvania projektu, napr. ako vie v prípade nečakaného odstúpenia riadiaceho a administratívneho personálu zabezpečiť adekvátnu, kvalitnú náhradu.****Ekonomické riziká*** *- ako je pripravený zvládnuť prípadnú vlastnú platobnú neschopnosť, z akých zdrojov vykryje časový nesúlad v období medzi uhradením výdavkov a ich zúčtovaním a preplatením zo strany poskytovateľa pomoci, meškanie platieb zo strany SAMRS a pod.****Riziká z nedosiahnutia plánovanej hodnoty merateľných ukazovateľov*** *- alternatívne plány, ako chce riešiť problém pri nedosiahnutí merateľných ukazovateľov a zabezpečiť možnosti ich naplnenia.****Riziká omeškania*** *s realizáciou projektových aktivít - ako zabezpečí plynulosť realizácie projektu v prípade oneskorenia pri výbere dodávateľa a pod.****Riziká pre ŽP a ZK[[3]](#footnote-4)******Riziká pre rovnosť mužov a žien*** *– ako žiadateľ eliminuje rizikové faktory (napr. stereotypy, štrukturálne prekážky, ktoré môžu mužom alebo ženám brániť pri plnej participácii) vyplývajúce z kontextu rodových rolí a vzťahov v spoločnosti v mieste realizácie projektu; ako žiadateľ eliminuje riziko negatívneho dopadu intervencie (napr. možné zvýšenie dvojitého zaťaženia žien v povolaní a domácnosti alebo sociálna izolácia znevýhodnených skupín).* |
| **10. Komunikačný plán** |
| *Žiadateľ opíše komunikačný plán verejnej prezentácie výstupov projektu zameraný na vytvorenie povedomia kľúčových aktérov a širokej verejnosti o existencii a cieľoch SlovakAid a implementácii projektu. Komunikačný plán musí obsahovať ciele, aktivity, cieľové skupiny, výstupy, komunikačné nástroje a zodpovednosť za realizáciu PR aktivít.* |
| **11. Zoznam povinných príloh k žiadosti o dotáciu[[4]](#footnote-5)**Rozsah povinných príloh definuje výzva, v súlade s podmienkami poskytnutia dotácie.  |
| **1. Matica logického rámca projektu** **2. Rozpočet projektu****3. Technická špecifikácia** *(povinná príloha k žiadosti o poskytnutie dotácie v prípade, ak sa v rámci projektu budú kupovať technické zariadenia, prístroje, nástroje, resp. sa budú realizovať stavebné práce alebo rekonštrukčné práce).***4. Personálna matica** *(ak v čase podania žiadosti nebudú obsadené pozície odborného a expertného personálu v projekte, žiadateľ je povinný priložiť detailné zadávacie podmienky daných pozícií. Pri podpise zmluvy žiadateľ je povinný doložiť vyplnenú personálnu maticu minimálne na 50 % konkrétnymi osobami).***5. Životopisy riadiaceho, odborného personálu žiadateľa a partnera** *(ku každému životopisu je potrebné priložiť podpísaný súhlas so spracovaním osobných údajov v zmysle zákona č.122/2013 Z. z (viď Príloha č. 9 predmetnej výzvy). Projektoví manažéri žiadateľa a partnera musia byť známi už v čase podania žiadosti o dotáciu a ich životopisy s poukázaním na dĺžku trvania prislúchajúcej odbornej praxe spolu s podpísanými súhlasmi so spracovaním osobných údajov je potrebné priložiť k žiadosti.***6. Podporný list partnera v krajine realizácie****7. Splnomocnenie štatutárneho zástupcu žiadateľa** *(ak žiadosť bude podpisovať štatutárom poverená osoba).***8. Harmonogram aktivít projektu****9. Formulár Kategorizácie žiadosti o poskytnutie dotácie z hľadiska prierezových tém****10. Zákonné a formálne požiadavky:**  |
| **Podmienka vo výzve:** | **Povinná príloha:** |
| 10.1. Právna forma/konkrétny oprávnený žiadateľ | Menovací dekrét štatutára *(ak relevantné)* |
| 10.2. Podmienka nebyť dlžníkom na daniach | Čestné vyhlásenie žiadateľa |
| 10.3. Podmienka mať vysporiadané vzťahy so štátnym rozpočtom | Čestné vyhlásenie žiadateľa |
| 10.4. Podmienka nebyť dlžníkom poistného na zdravotnom poistení | Čestné vyhlásenie žiadateľa |
| 10.5. Podmienka nebyť dlžníkom na sociálnom poistení | Čestné vyhlásenie žiadateľa |
| 10.6. Podmienka zákazu vedenia výkonu rozhodnutia voči žiadateľovi | Čestné vyhlásenie žiadateľa |
| 10.7. Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze, v reštrukturalizácii alebo v likvidácii | Čestné vyhlásenie žiadateľa |
| 10.8. Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu | Čestné vyhlásenie žiadateľa  |
| 10.9. Podmienka predloženia účtovnej závierky | Príloha žiadosti |
| 10.10. Podmienka finančnej spôsobilosti spolufinancovania projektu | Čestné vyhlásenie žiadateľa  |
| 10.11. Podmienka neporušenia zákazu nelegálnej práce a nelegálneho zamestnávania | Potvrdenie miestneho príslušného inšpektorátu práce  |
| 10.12. Podmienka, že žiadateľ je zapísaný v registri partnerov verejného sektora | Kópia potvrdenia o registrácii v registri partnerov verejného sektora  |
| 10. 13. Podmienka existencie partnerstva v krajine realizácie projektu | Podporný list partnera v krajine realizácie |
| 10.14. Podmienka, že výdavky projektu sú oprávnené a nárokovaná výška výdavkov je oprávnená na financovanie | Rozpočet projektu |
| 10.15. Podmienka súladu s medzinárodnými sankciami | Čestné vyhlásenie žiadateľa |
| 10. 16. Podmienka registrácie za platiteľa DPH, ak je to relevantné | Kópia potvrdenia o registrácii za platiteľa DPH |
| 10.17. Podmienka zákazu diskriminácie | Čestné vyhlásenie žiadateľa |
| **11. Čestné vyhlásenie žiadateľa:** |
| Ja, dolu podpísaný žiadateľ (štatutárny orgán žiadateľa) čestne vyhlasujem, že, * všetky informácie obsiahnuté v žiadosti a všetkých jej prílohách sú úplné, pravdivé a správne,
* zabezpečím finančné prostriedky na spolufinancovanie projektu tak, aby nebola ohrozená jeho implementácia,
* spĺňam podmienky uvedené v príslušnej výzve,
* som si vedomý skutočnosti, že na dotáciu nie je právny nárok,
* som si vedomý zodpovednosti za predloženie neúplných a nesprávnych údajov, pričom beriem na vedomie, že preukázanie opaku je spojené s rizikom možných následkov v rámci konania o poskytnutí dotácie a/alebo implementácie projektu (napr. možnosť mimoriadneho ukončenia zmluvného vzťahu, vznik neoprávnených výdavkov).

Zaväzujem sa bezodkladne písomne informovať SAMRS o všetkých zmenách, ktoré sa týkajú uvedených údajov a skutočností. Súhlasím so správou, spracovaním a uchovávaním všetkých uvedených osobných údajov v súlade so zákonom č. 18/2018 Z. z. o ochrane osobných údajov nariadenia Európskeho parlamentu a Rady EÚ 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR“) na účely posudzovania žiadosti o poskytnutie dotácie. Súčasne beriem na vedomie, že tento súhlas môže kedykoľvek odvolať zaslaním žiadosti na adresu sídla SAMRS. S ohľadom na podmienky poskytnutia dotácie zároveň čestne vyhlasujem, že:* ako žiadateľ mám vysporiadané vzťahy so štátnym rozpočtom,
* ako žiadateľ nie som dlžníkom na daniach, poistnom na zdravotnom poistení v žiadnej zdravotnej poisťovni poskytujúcej verejné zdravotné poistenie v SR a dlžníkom na sociálnom poistení,
* voči mne ako žiadateľovi nie je vedené konkurzné konanie, reštrukturalizačné konanie, nie som v konkurze alebo v reštrukturalizácii,
* voči mne ako žiadateľovi nie je právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti PO (*ak relevantné*),
* ako žiadateľ som neporušil zákaz nelegálnej práce a nelegálneho zamestnávania za obdobie piatich rokov predchádzajúcich podaniu žiadosti o dotáciu,
* ako žiadateľ zabezpečím podmienky rovnakej dostupnosti pre všetkých tak, aby nedochádzalo k vylučovaniu ľudí na základe rodu, veku, rasy, etnika, zdravotného postihnutia a pod., a to týmto spôsobom:
	+ pri výbere zamestnancov v rámci realizácie projektu bude na základe transparentných kvalifikačných podmienok dodržaný princíp rovnosti mužov a žien a nediskriminácia, a tieto princípy budú zohľadnené v podmienkach pre výber zamestnancov,
	+ pri zadávaní podmienok verejného obstarávania budú podmienky definované tak, aby nemohlo dôjsť k diskriminácii pri výbere dodávateľa na základe príslušnosti k akejkoľvek znevýhodnenej skupine osôb a aby nedochádzalo v rámci mzdového ohodnotenia administratívnych a odborných kapacít k nerovnakému zaobchádzaniu pri finančnom ohodnotení (nerovné odmeňovanie za rovnakú prácu na základe pohlavia alebo príslušnosti k akejkoľvek znevýhodnenej skupine osôb),
	+ pri realizácii oprávnených aktivít cieľovej skupiny nebude dochádzať k diskriminácii na základe pohlavia, rodu, veku, rasy, etnika, vierovyznania alebo náboženstva, sexuálnej orientácie alebo zdravotného postihnutia alebo príslušnosti k akejkoľvek znevýhodnenej skupine alebo aby nedochádzalo k znevýhodneným podmienkam pre akúkoľvek skupinu osôb, a to zohľadnením špecifických potrieb cieľovej skupiny (napr. v oblasti prístupnosti pre osoby so zdravotným postihnutím),
* ako žiadateľ zabezpečím, že **projekt nebude prispievať k zhoršeniu kvality ŽP**; bude predchádzať a/alebo znižovať negatívne dopady na ŽP a ZK; nebude prispievať ku zmene klímy zvyšovaním emisií skleníkových plynov a nebude znižovať klimatickú odolnosť záujmového územia a cieľových skupín obyvateľstva,
* ako žiadateľ zabezpečím zdroje financovania na úhradu všetkých neoprávnených výdavkov na realizáciu projektových aktivít, ktoré vzniknú počas ich realizácie a budú nevyhnutné na dosiahnutie cieľa projektu v zmysle príslušnej zmluvy,
* voči mne ako žiadateľovi nie je vedený výkon rozhodnutia (*výkonom rozhodnutia sa rozumie najmä výkon rozhodnutia, ktorý je upravený zákonom č. 160/2015 Z. z. Civilný sporový poriadok v znení neskorších predpisov a zákonom č. 233/1995 Z. z. o súdnych exekútoroch a exekučnej činnosti - Exekučný poriadok - a o zmene a doplnení ďalších zákonov v znení neskorších predpisov*),
* voči mne ako žiadateľovi sa nevzťahuje medzinárodná sankcia podľa zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov, a ako žiadateľ neposkytnem pridelené finančné prostriedky osobe, na ktorú sa vzťahuje medzinárodná sankcia podľa uvedeného zákona.

**Žiadateľ o dotáciu si je vedomý právnych dôsledkov nepravdivého vyhlásenia o skutočnostiach uvedených v jednotlivých bodoch tohto čestného vyhlásenia. V schvaľovacom procese SAMRS v prípade akéhokoľvek podozrenia nasvedčujúceho, že bol alebo mohol byť spáchaný trestný čin (napr. subvenčný podvod v súlade s § 225 Trestného zákona, poškodzovanie finančných záujmov poškodzovanie finančných záujmov Európskych spoločenstiev v súlade s § 261 Trestného zákona, falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky v súlade s § 352 Trestného zákona), takúto skutočnosť podľa § 3 ods. 2 Trestného poriadku je povinná bez odkladne oznámiť orgánom činným v trestnom konaní.** |
| **Titul, meno a priezvisko štatutárneho orgánu žiadateľa:** | **Podpis:** | **Miesto podpisu:** | **Dátum podpisu:** |
|  |  |  |  |

1. Ďalej len RR a ŽP a ZK [↑](#footnote-ref-2)
2. Pri prierezovej téme ŽP a ZK žiadateľ v časti žiadosti 5.3, 5.4 identifikuje závažnosť rizík, aj vzhľadom na zaradenie projektu do jednej z 3 kategórii – A, B alebo C. [↑](#footnote-ref-3)
3. Ak sú riziká už popísané vyššie - časť 5.3 žiadosti, žiadateľ vymenuje a odvolá sa na podrobnosti uvedené v tejto časti žiadosti. [↑](#footnote-ref-4)
4. Vypracovaný dokument EIA / SEA, ak je povinnosť túto štúdiu realizovať (pre projekty kategórie A). [↑](#footnote-ref-5)